Buat 1 alinea dalam bahasa Betawi dengan unsur naratif.

Gegara bosen di rume bae, Enyak jadi banyak nyari tau hal-hal di luar sane lewat medie sosialnye. Di Instagramnye, banyak emak-emak nyang nunjukin lagi melihara taneman gitu. Keliatannye, mah, seru terus gampang. Gegara penasaran, dicari lah ame Enyak taneman nyang cocok buat pemula. Ade nyang ngusulin taneman bambu rejeki. Bujug, bae bener enih namenye. Pas nyari tao lebi lanjut, Enyak jadi ngarti kalo taneman enih biasenye dipecaye ngebawa hoki ato rejeki, terutame bagi keturunan Tionghoa. Enih taneman juge bukan bener-bener bambu, tapi temasup jenis taneman sukulen dan punye name laen Dracaena sanderiana. Buat pemula kek Enyak, kalo mao betanem enih, nyang kudu disiapin tempat nyang bise kena cahaya matahari, tanah nyang lembab, aer, pot, pupuk, ame sirkulasi udarenye. Abis Enyak baca-baca ginian, blio langsung siap-siap mao berangkat ke tukang taneman!